న్యూఢిల్లీ, మార్చి 3: లా కాలేజీల్లో ప్రవేశానికి గరిష్ఠ వయోపరిమితిని నిర్ధారిస్తూ బార్ కౌన్సిల్ ఆఫ్ ఇండియా(బీసీఐ) జారీచేసిన నోటిఫికేషన్ను సుప్రీంకోర్టు శుక్రవారం నిలిపివేసింది. ఐదేళ్ల లాకోర్సులో చేరేందుకు 22 ఏళ్లు, మూడేళ్ల కోర్సుకు 45 ఏళ్లు మించరాదని బీసీఐ నిర్దేశించింది. వయోపరిమితిని 20 ఏళ్ల నుంచి 22 ఏళ్లకు పెంచడంతో పాటు మూడేళ్ల కోర్సులో ప్రవేశానికి 45 ఏళ్ల వయసు పరిమితి విధిస్తూ బీసీఐ తీసుకున్న నిర్ణయం చెల్లుబాటును పరిశీలిస్తామని జస్టిస్ ఎస్ఏ బాబ్డే, జస్టిస్ లావు నాగేశ్వరరావుల ధర్మాసనం స్పష్టం చేసింది. నిరుడు సెప్టెంబర్ 17న జారీ చేసిన నోటిఫికేషన్పై స్టే ఇస్తున్నట్టు ప్రకటించింది. ఎల్ఎల్బీ ప్రవేశపరీక్షల్లో విద్యార్థుల వయోపరిమితిపై తీసుకున్న నిర్ణయాన్ని సవాల్ చేస్తూ న్యాయ అభ్యర్థి రిషబ్ దుగ్గల్, మరికొందరు దాఖలు చేసిన పిటిషన్ను విచారించిన బెంచ్ పై ఆదేశాలిచ్చింది. వయోపరిమితి నిబంధనను పిటిషనర్ల తరఫు సీనియర్ న్యాయవాది సంజయ్ హెగ్డే తీవ్రంగా వ్యతిరేకించారు. ఇది ప్రాథమిక హక్కులను ఉల్లంఘించడమేనని పేర్కొన్నారు. విచారణను బెంచ్ జూలై మూడోవారానికి వాయిదా వేసింది.
newdhilly, marchi 3: laa callagello pravesaaniki garishta vayoparimitini nirdhaaristuu bar counsil af india(bci) jaareechesina notificationnu supreenkortu sukravaaram nilipivesindi. aidella lacorsulo cherenduku 22 ellu, moodella korsuku 45 ellu mincharaadani bci nirdesinchindi. vayoparimitini 20 ella nunchi 22 ellaku penchadamtho paatu moodella korsulo pravesaaniki 45 ella vayasu parimiti vidhistuu bci teesukunna nirnayam chellubaatunu pariseelistaamani justis esa babde, justis laavu nageshwararaola dharmasana spashtam chesindi. nirudu september 17na jaarii chesina notificationpy stay istunnattu prakatinchindi. ellb pravesapareekshallo vidyaarthula vayoparimitipai teesukunna nirnayaanni sawal chestu nyaaya abhyarthi rishab duggal, marikondaru daakhalu chesina pititionnu vichaarinchina bench pai aadesaalichindi. vayoparimiti nibandhananu pititionerla tarafu seanier nyaayavaadi sanjay hegde teevramgaa vyatirekinchaaru. idhi praathamika hakkulanu ullanghinchadamenani perkonnaru. vichaarananu bench juulai muudoevaaraaniki vaayidaa vesindi.